cyanic-selkie/wikianc huggingface dataset:
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476
ซึ่งสมาชิกสภาผู้แทนราษฎรที่มาจากการเลือกตั้งครั้งแรกนี้นั้น ที่ได้กลายมาเป็นนักการเมืองที่มีชื่อเสียงและมีบทบาทในเวลาต่อมา ได้แก่ นายทองอินทร์ ภูริพัฒน์, นายเลียง ไชยกาล, นายโชติ คุ้มพันธ์ เป็นต้น
โลกนี้ โลกหน้า ข้าก็เป็นพระเจ้า
โลกนี้ โลกหน้า ข้าก็เป็นพระเจ้า หรือชื่อโดยย่อในภาษาญี่ปุ่นคือ คามิกัตสึ  เป็นซีรีส์มังงะญี่ปุ่น แต่งเรื่องโดยอาโอกิ อากาชิโระ และวาดภาพโดยซนโช ฮังเง็ตสึบัง ตีพิมพ์ในนิตยสารฮีโรส์รายเดือน นิตยสารมังงะแนวเซเน็งของสำนักพิมพ์ฮีโรส์ตั้วแต่เดือนพฤษภาคม พ.ศ. 2562 ถึงตุลาคม พ.ศ. 2563 ก่อนจะย้ายไปเผยแพร่ทางเว็บไซต์คอมิเพล็กซ์ตั้งแต่เดือนพฤศจิกายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 เมื่อเดือนพฤศจิกายน พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ซีรีส์อนิเมะโทรทัศน์ดัดแปลงผลิตโดยสตูดิโอพาเล็ต ออกอากาศตั้งแต่เดือนเมษายนถึงกรกฎาคม พ.ศ. 2566
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476
หลังการเลือกตั้ง ได้มีการจัดตั้งคณะรัฐบาลขึ้นมาใหม่ โดยเสียงส่วนใหญ่เลือกเอา พระยาพหลพลพยุหเสนา เป็นนายกรัฐมนตรีอีกครั้งหนึ่ง (เป็นสมัยที่ 2) และถือเป็นคณะรัฐมนตรีคณะที่ 5 ของไทย ซึ่งคณะรัฐมนตรีคณะนี้ได้สิ้นสุดลงเมื่อวันที่ 22 กันยายน พ.ศ. 2477
โลกนี้ โลกหน้า ข้าก็เป็นพระเจ้า
มังงะ
ซีรีส์มังงะ โลกนี้ โลกหน้า ข้าก็เป็นพระเจ้า แต่งเรื่องโดยอาโอกิ อากาชิโระ และวาดภาพโดยซนโช ฮังเง็ตสึบัง เริ่มตีพิมพ์ในนิตยสารฮีโรส์รายเดือน นิตยสารมังงะแนวเซเน็งของสำนักพิมพ์ฮีโรส์ในวันที่ 1 พฤษภาคม พ.ศ. 2562 ภายหลังย้ายไปเผยแพร่ทางเว็บไซต์คอมิเพล็กซ์ตั้งแต่วันที่ 27 พฤศจิกายน พ.ศ. 2563 หลังนิตยสารฮีโรส์รายเดือนยุติการตีพิมพ์ในวันที่ 30 ตุลาคมในปีเดียวกัน  รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 เมื่อเดือนพฤศจิกายน พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ประกาศลิขสิทธิ์เมื่อวันที่ 13 กรกฎาคม พ.ศ. 2564
มังงะภาคแยกแต่งเรื่องโดยชินยะ มูราตะ และวาดภาพโดยโทกิซาดะ ฮายามิ ชื่อเรื่องว่า เริ่มเผยแพร่ทางเว็บไซต์คอมิเพล็กซ์ในวันที่ 25 พฤศจิกายน พ.ศ. 2565 รวบรวมตีพิมพ์เป็นหนังสือมังงะรวมเล่ม 1 เล่มเมื่อเดือนมีนาคม พ.ศ. 2566
อนิเมะ
ซีรีส์อนิเมะดัดแปลงมีการประกาศสร้างในวันที่ 26 เมษายน พ.ศ. 2565 ผลิตโดยสตูดิโอพาเล็ต กำกับโดยยูกิ อินาบะ โดยโยชิฟูมิ ซูเอดะเป็นผู้ควบคุมดูแล เขียนบทโดยอาโออิ อากาชิโระ ออกแบบตัวละครโดยคาโอริ โยชิกาวะ และแต่งดนตรีประกอบโดยยาซูโนริ อิวาซากิ ซีรีส์อนิเมะเริ่มออกอากาศในวันที่ 6 เมษายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "I Wish" ร้องโดยริง คูรูซุ และเพลงปิดชื่อเพลงว่า "Steppin' Up Life!" ร้องโดยอาการิ คิโต
มโนราห์ (รำ)
มโนราห์, มโนห์รา หรือโดยย่อว่า โนรา เป็นชื่อศิลปะการแสดงพื้นเมืองอย่างหนึ่งของภาคใต้ มีรากศัพท์ที่มาจากคำว่า “นระ” เป็นภาษาบาลี – สันสกฤต แปลว่ามนุษย์ เพราะการร่ายรำแต่เดิมแล้ว การรำโนราจะรำให้เสมือนกับท่าร่ายรำของเทวดา
มโนราห์มีแม่บทท่ารำอย่างเดียวกับละครชาตรี บทร้องเป็นกลอนสด ผู้ขับร้องต้องใช้ปฏิภาณไหวพริบ สรรหาคำให้สัมผัสกันได้อย่างฉับไว มีความหมายทั้งบทร้อง ท่ารำและเครื่องแต่งกายเครื่องดนตรีประกอบด้วย กลอง ทับคู่ ฉิ่งโหม่ง ปี่นอก หรือ ปี่ใน และกรับ ปัจจุบันพัฒนาเอาเครื่องดนตรีสากลเข้าร่วมด้วย เดิมนิยมใช้ผู้ชายล้วนแสดง แต่ปัจจุบันมีผู้หญิงเข้าไปแสดงด้วย
โนราลงแข่ง (ประชันโรง)
การแข่งมโนราห์ หรือ มโนราห์ประชันโรง เพื่อจะพิสูจน์ว่าใครเล่นหรือรำดีกว่า มีศิลปในการรำเป็นอย่างไรการว่ามุตโต (กลอนสด) ดีกว่ากัน ถ้าโรงไหนดีกว่าโรงนั้นก็จะมีคนดูมาก และเป็นผู้ชนะ การแข่งมโนรานี้มีพิธีที่คณะมโนราต้องทำมาก กลางคืนก่อนแข่งมีการไหว้ครูเชิญครู แล้วเอาเทริดผูกไว้ที่เพดานโรง เอาหมาก 3 คำ และจุดเทียนตามเอาไว้ จากนั้นหมอก็ทำพิธีปิดตู (ประตู) กันตู (ประตู) โดยชักสายสิญจน์กันไว้ หมอและคณะจะไม่นอนกันทั้งคืน หมอทำพิธีประพรมน้ำมนต์ไปเรื่อย (หมอประจำโรงต้องจ้างเป็นพิเศษไปกับคณะ สมัยก่อนเมื่อมีการแข่งครั้งหนึ่งหมอจะได้รับค่าจ้าง 1 เหรียญ หรือ 50 เบี้ย)
การเอาเทริดผูกไว้ที่เพดานเพื่อที่จะเสี่ยงทายเอาเคล็ด คือ ให้หันเทริดเวียน 3 ที แล้วคอยดูว่าเมื่อหยุดเทริดจะหันหน้าไปทางไหน ถ้าเทรอดหันหน้าไปทางคู่แข่งมีหมายความว่ารุ่งเช้าจะแข่งชนะ ถ้าเทริดหันไปทางอื่นหมายความว่าแพ้ เมื่อถึงเวลาแข่งก็มีการรำอย่างธรรมดา คือ ออกนางรำทุกๆคน ประมาณ 4-5 คน แล้วก็ถึงตัวมโนราใหญ่ (นายโรง) นายโรงจะออกมารำ แต่ยังไม่สวมเทริดแล้วหมอก็จะนำหน้าลงมาจากโรงเพื่อทำพิธีเวียนโรงเป็นทักษิณาวัด 3 รอบ (ขณะเวียนโรงดนตรีเชิด) หมอถือน้ำมนต์นำหน้า มโนราใหญ่เดินตามหลัง การเวียนโรงทำเพื่อโปรดสัตว์ แผ่เมตตา มีเมตตา กรุณา มุทิตา อุเบกขา สพเพ สตตา กรุณา อุเบกขา มุทิตา สพเพ สตตา สุขี โหนตุ แผ่เมตตาแก่ผู้ดูและสรรพสัตว์ทั้งหลายให้อยู่เย็นเป็นสุข แล้วก็กลับขึ้นโรงตามเดิม
ท่ารำมโนราห์
ท่ารำของโนราที่เป็นหลัก ๆ นั้นเมื่อแกะออกมารวมประมาณ 83 ท่ารำ
โนราโรงครู
โนราโรงครูมี 2 ชนิด คือ
มรดกทางวัฒนธรรมที่จับต้องไม่ได้
เมื่อวันที่ 15 ธันวาคม พ.ศ. 2564 ในการประชุมออนไลน์ของคณะกรรมการอนุสัญญาฯ ครั้งที่ 16 ที่กรุงปารีส ประเทศฝรั่งเศส องค์การยูเนสโก (UNESCO) ประกาศขึ้นทะเบียนการรำโนราห์ทางภายใต้ของไทย ภายใต้ชื่อภาษาอังกฤษว่า "Nora, dance drama in southern Thailand" เป็นมรดกทางวัฒนธรรมที่จับต้องไม่ได้ (มรดกภูมิปัญญาทางวัฒนธรรม) ในประเภท "รายการตัวแทนมรดกทางวัฒนธรรมของมนุษยชาติ (Representative List of the Intangible Cultural Heritage of Humanity" นับเป็นการขึ้นทะเบียนมรดกทางวัฒนธรรมที่จับต้องไม่ได้รายการที่สามของประเทศไทย
เบสบอลทีมชาติโปแลนด์
เบสบอลทีมชาติโปแลนด์ (Reprezentacja Polski w baseballu mężczyzn) เป็นตัวแทนของประเทศโปแลนด์ในการแข่งขันเบสบอลระดับนานาชาติเช่น ยูโรเปียนเบสบอลแชมเปียนชิป
รายการที่เข้าร่วม
European Junior Baseball Championship
European Youth Baseball Championship
European Juveniles Baseball Championship
ปริซึม (ทัศนศาสตร์)
ปริซึม (prism) ในทางทัศนศาสตร์ เป็นอุปกรณ์สำหรับทำให้แสงเกิด การกระจาย การหักเห การหักเหสองแนว การสะท้อนกลับทั้งหมด ทำขึ้นจาก ทรงหลายหน้า ที่ใช้วัสดุเป็นตัวกลางที่โปร่งใส เช่น แก้ว หรือ ควอตซ์ โดยมากแล้วจะใช้ทรงปริซึมสามเหลี่ยม
ภาพรวม
ปริซึมรูปวงแหวนขนาดใหญ่บางครั้งถูกวางไว้รอบ ๆ เลนส์แฟรแนลที่ใช้ในประภาคารเพื่อเป็นตัวเสริม
นอกจากนี้แล้วยังมีปริซึมสำหรับทำเป็นโพลาไรเซอร์ โดยแยกทิศทางการเดินทางของแสงตามโพลาไรเซชัน หรือส่งผ่านแสงโพลาไรซ์เพียงทิศทางเดียว
บุนเดิสอาร์ชีฟ
สมาพันธ์หอจดหมายเหตุแห่งเยอรมนี หรือ  บุนเดิสอาร์ชีฟ (Bundesarchiv, BArch) เป็นหอจดหมายเหตุแห่งชาติของประเทศเยอรมนี ก่อตั้งขึ้นเมื่อ พ.ศ. 2495 (ค.ศ. 1952) มีที่ทำการปัจจุบันที่เมืองโคเบล็นทซ์
ในวันที่ 6 ธันวาคม พ.ศ. 2551 บุนเดิสอาร์ชีฟได้บริจาคภาพถ่ายจำนวน 100,000 ภาพ ให้แก่สาธารณะโดยภาพส่วนใหญ่อยู่ที่วิกิมีเดียคอมมอนส์
เบนจามิน ทอมป์สัน
เซอร์ เบนจามิน ทอมป์สัน เคานท์รัมฟอร์ด (Sir Benjamin Thompson, Count Rumford; 26 มีนาคม ค.ศ. 1753 – 21 สิงหาคม ค.ศ. 1814) เป็นนักฟิสิกส์, นักเคมีและนักประดิษฐ์เชื้อสายแองโกล-อเมริกัน ซึ่งมีบทบาทสำคัญในการปฏิวัติทฤษฎีทางฟิสิกส์เกี่ยวกับอุณหพลศาสตร์ในช่วงคริสต์ศตวรรษที่ 19
ประวัติ
ทอมป์สันเกิดและเติบโตที่ประเทศสหรัฐอเมริกา จนกระทั่งปี 1785 เขาได้ไปเป็นที่ปรึกษาของเจ้าชาย คาร์ล เธโอดอร์ แห่งบาวาเรีย และใช้ชีวิตอยู่ในบาวาเรียถึง 11 ปี ปรับโครงสร้างของกองทัพเสียใหม่ และทำงานช่วยเหลือคนยากจนในแคว้นนั้น เขาคิดค้นซุปรัมฟอร์ด ซึ่งอุดมด้วยสารอาหาร สำหรับให้คนยากจนได้รับประทาน ริเริ่มการเพาะปลูกมันฝรั่งในบาวาเรีย คิดค้นเทียนไขที่ทำจากขี้ผึ้งเพื่อใช้แทนเทียนไขจากไขสบู่หรือไขมันสัตว์ รวมทั้งเป็นผู้ก่อตั้ง Englischer Garten ในเมืองมิวนิก ซึ่งยังคงอยู่จนถึงปัจจุบัน เป็นสวนสาธารณะที่ใหญ่ที่สุดแห่งหนึ่งของโลก
งานของทอมป์สันเกี่ยวกับการประดิษฐ์เครื่องอาวุธและระเบิด เป็นจุดเริ่มต้นที่ทำให้เขาสนใจทฤษฎีเกี่ยวกับความร้อน เขาได้คิดค้นเครื่องมือสำหรับวัดความร้อนจำเพาะของของแข็ง แต่โจฮัน วิลเค (Johan Wilcke) ทำสำเร็จตัดหน้าไปเสียก่อน งานต่อมาเขาหันไปสนใจคุณสมบัติการป้องกันความร้อนของวัสดุต่างๆ เช่น เฟอร์ ขนสัตว์ ขนนก เป็นต้น ซึ่งคุณสมบัติการเป็นฉนวนเป็นการป้องกันการพาความร้อนผ่านอากาศ แต่ทอมป์สันด่วนสรุปไปว่า อากาศ และก๊าซอื่น ๆ เป็นฉนวนที่ไม่มีคุณสมบัติการนำความร้อนที่สมบูรณ์แบบที่สุด ต่อมาเขาขยายแนวความคิดนี้ไปครอบคลุมของเหลวด้วย ซึ่งจอห์น ดาลตัน และ จอห์น เลสลี่ พากันคัดค้านอย่างรุนแรง
ในปี ค.ศ. 1798 เขาได้เผยแพร่ผลงานชื่อ An Experimental Enquiry Concerning the Source of the Heat which is Excited by Friction (การทดลองว่าด้วยแหล่งกำเนิดของความร้อนที่มีที่มาจากแรงเสียดทาน) โดยนำเสนอว่าความร้อนไม่ได้เกิดจากแคลอริก แต่ความร้อนเป็นผลมาจากการเคลื่อนที่ ทฤษฎีนี้ถูกโต้แย้งอย่างหนัก แต่ก็เป็นส่วนสำคัญที่ทำให้เกิด กฎทรงพลังงาน ต่อมาในคริสต์ศตวรรษที่ 19
แหล่งข้อมูลอื่น
17531814
เดอะฮูซิเออร์ส
เดอะฮูซิเออร์ส (The Hoosiers) เป็นวงอินดี้ร็อกจากประเทศอังกฤษ ประกอบด้วยสมาชิกคือ Irwin Sparkes (ร้องนำ กีตาร์), Martin Skarendahl (เบส) และ Alfonso Sharland (กลอง)
สมาชิกในวงมาจากเอ็กซิเตอร์, เรดิง จากอังกฤษ และ สต็อกโฮล์ม จากประเทศสวีเดน อัลฟองโซ (มือกลอง) และ เออร์วิน (นักร้องนำ) เจอกันเมื่อตอนที่เรียนหนังสือในอเมริกา และได้แรงเชียร์จากอาจารย์วิชาเคมีให้พวกเขาตั้งวงดนตรี ซึ่งตอนนั้นทั้งคู่เป็นนักฟุตบอลนักเรียนทุนของมหาวิทยาลัยแห่งอินเดียนาโปลิส และหลังจากที่รวบรวมผลงานที่แต่งไว้มากพอที่จะรวมเป็นอัลบั้มได้ ทั้งคู่ก็เดินทางกับมาลอนดอน และได้พบกับมาร์ติน (มือเบส) อดีตนักดับเพลิงที่หันมาเอาดีในการเป็นซาวน์ดเอนจิเนียร์ ทั้งสามคนได้เซ็นสัญญากับ RCA
แนวเพลงของพวกเขาได้รับอิทธิพลมาจาก เดอะเคียวร์ (The Cure), เจฟฟ์ บั๊กลีย์ (Jeff Buckley), The Flaming Lips และ XTC
ดาวน์ (เพลงเจย์ ฌอน)
"ดาวน์" (Down) เป็นเพลงจากศิลปินอาร์แอนด์บีชาวอังกฤษ เจย์ ฌอน ในอเมริกาเหนือเพลงนี้ถือเป็นซิงเกิลแรกของเขาจากผลงานอัลบั้มแรกชุด All or Nothing แต่ในประเทศอื่นรวมถึงในประเทศบ้านเกิดอย่างสหราชอาณาจักร เพลงนี้เป็นซิงเกิลแรกจากสตูดิโออัลบั้มชุดที่ 3 ซิงเกิลนี้มีการร่วมร้องโดยแร็ปเปอร์ชาวอเมริกันและเพื่อนร่วมสังกัดอย่าง ลิล เวย์น โปรดิวซ์โดย เจ-เรมี และบ็อบบี เบส ซิงเกิล "ดาวน์" ได้รับรางวัลแผ่นเสียงทองคำขาวจาก RIAA
เพลงนี้ออกอากาศครั้งแรกอย่างเป็นทางการในสถานีวิทยุในสหรัฐอเมริกาเมื่อวันที่ 31 พฤษภาคม ค.ศ. 2009 และออกทางไอทูนเมื่อวันที่ 30 มิถุนายน ค.ศ. 2009 "ดาวน์" ติดอันดับ 1 บนบิลบอร์ดฮอต 100 ในวันที่ 7 ตุลาคม ค.ศ. 2009 โค่นเพลงแบล็กอายด์พีส์ลงจากอันดับ 1 ที่มีซิงเกิลติดอันดับยาวนานบนชาร์ตนาน 26 สัปดาห์ และยังทำให้เจย์ ฌอน เป็นศิลปินอังกฤษคนแรกที่มีซิงเกิลอันดับ 1 บนบิลบอร์ดฮอต 100 นับตั้งแต่วงโคลด์เพลย์เพลง "Viva La Vida ในปี 2008 และยังเป็นศิลปินอังกฤษคนที่ 4 ที่ทำได้ในทศวรรษนี้
จักรพรรดินีโคเก็ง
จักรพรรดินีโคเก็ง (孝謙天皇 (Kōken-tennō); ประมาณ ค.ศ. 718 – 28 ธันวาคม ค.ศ. 770) หรือ จักรพรรดินีโชโตกุ (称徳天皇 (Shōtoku-tennō)) เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 46 (ในพระนาม โคเก็ง) และ 48 (ในพระนาม โชโตกุ) ของประเทศญี่ปุ่น ตามลำดับการสืบทอด
เรื่องเล่าแบบดั้งเดิม
พระนามส่วนพระองค์ของจักรพรรดินีโคเก็งคือ อาเบะ (阿倍) โดยมีพระราชบิดาคือจักรพรรดิโชมุ กับพระราชมารดาคือจักรพรรดินีโคเมียว
รัชสมัย
ปีในรัชสมัยโคเก็งมีมากกว่าหนึ่งชื่อ
ปีในรัชสมัยโชโตกุมีมากกว่าหนึ่งชื่อ
ข้อมูล
718 770
สถานีวิทยุกระจายเสียงประชาชนกลางแห่งประเทศจีน
สถานีวิทยุกระจายเสียงประชาชนกลางแห่งประเทศจีน เป็นสถานีวิทยุที่ออกอากาศครอบคลุมพื้นที่ทั่วประเทศจีน มีผู้ฟังมากกว่า 700 ล้านคนในประเทศ และเป็นสถานีวิทยุที่มีผู้ฟังในประเทศมากที่สุดในโลก ปัจจุบันมีช่อง 17 ช่อง และออกอากาศตลอด 24 ชั่วโมง
ประวัติ
โครงสร้างพื้นฐานเริ่มต้นด้วยเครื่องส่งสัญญาณจากมอสโกเพื่อตั้งสถานีแรกในหยานอัน (延安) ใช้สัญญาณเรียกขาน XNCR ("New China Radio") ในการออกอากาศ และเป็นสถานีวิทยุแห่งแรกที่จัดตั้งขึ้นโดยพรรคคอมมิวนิสต์จีนในปี พ.ศ. 2483
ในภูมิภาคทางตะวันตก สถานีนี้เป็นที่รู้จักในชื่อสถานีวิทยุหยานอันซินหัว (延安新华广播电台) ออกอากาศวันละสองชั่วโมง ส่วนในประเทศจีนเรียกว่าสถานีออกอากาศหยานอันซินหัว ก่อตั้งขึ้นเมื่อวันที่ 30 ธันวาคม พ.ศ. 2483
ในวันที่ 25 มีนาคม พ.ศ. 2492 ได้เปลี่ยนชื่อเป็นสถานีออกกาศซานเป่ยซินหัว (陕北新华广播电台) หลังจากที่ออกอากาศจากหยานอัน ได้เริ่มออกอากาศในกรุงเป่ยผิงภายใต้ชื่อสถานีออกอากาศเป่ยผิงซินหัว (北平新华广播电台) เมื่อวันที่ 5 ธันวาคม พ.ศ. 2492 ได้รับการตั้งชื่ออย่างเป็นทางการว่าสถานีวิทยุกระจายเสียงประชาชนกลาง สองเดือนหลังจากการก่อตั้งสาธารณรัฐประชาชนจีน สถานีเสนอรายการออกอากาศ 15.5 ชั่วโมงต่อวันไปยังพื้นที่ส่วนใหญ่ของจีน
ในวันที่ 5 พฤษภาคม พ.ศ. 2484 เหมา เจ๋อตง ได้เน้นย้ำว่าประชาชนทุกคนควรฟังสถานีวิทยุนี้
สถานีวิทยุกระจายเสียงประชาชนกลาง ได้คิดค้นการส่งสัญญาณแบบมีสาย ซึ่งเชื่อมกับเสาโทรศัพท์ที่พบได้ทั่วไปที่ได้ติดตั้งลำโพง สถานีท้องถิ่นมักจะตั้งอยู่ในเทศมณฑลหรือในแต่ละโรงงานหรือกลุ่มการผลิตต่างๆ มันเป็นส่วนหนึ่งของอุดมการณ์ของเหมาในการนำเสนอ "การเมืองตามความต้องการ" สถานีนี้ทำหน้าที่เป็นสำนักงานใหญ่ในการโฆษณาชวนเชื่อในช่วงการปฏิวัติทางวัฒนธรรม
ต่อมาสถานีได้เปลี่ยนชื่อเป็น China National Radio ในชื่อเวอร์ชันภาษาอังกฤษ และย้ายไปที่สำนักงานใหญ่แห่งใหม่ในปี 2541
ไมค์ ฟีแลน
ไมเคิล คริสโตเฟอร์ ฟีแลน (Michael Christopher Phelan; เกิด 24 กันยายน ค.ศ. 1962) หรือที่รู้จักในชื่อ ไมค์ ฟีแลน โค้ชฟุตบอลอาชีพและอดีตนักฟุตบอลชาวอังกฤษ
เบิร์นลีย์
ฟีแลนเริ่มต้นเส้นทางการเป็นนักฟุตบอลด้วยการเป็นนักเตะเยาวชนของสโมสร เบิร์นลีย์ เมื่อกรกฎาคม พ.ศ. 2522 และได้ก้าวขึ้นสู่ทีมชุดใหญ่ของทีมเบิร์นลีย์เมื่อกรกฎาคม พ.ศ. 2523 และได้ลงประเดิมสนามในนามทีมชุดใหญ่ให้กับเบิร์นลีย์เมื่อมกราคม พ.ศ. 2524 ในนัดที่พบกับ เชสเตอร์ฟีลด์ ที่สนาม เทิร์ฟมัวร์ และพาทีมคว้าแชมป์ ดิวิชัน 3 (เดิม) ใน พ.ศ. 2525 แต่ใน พ.ศ. 2528 เบิร์นลีย์ต้องตกลงไปเล่นใน ดิวิชัน 4 (เดิม) และฟีแลนได้ย้ายไปร่วมทีมนกขมิ้น นอริชซิตี ด้วยค่าตัว 60,000 ปอนด์ เมื่อวันที่ 13 กรกฎาคม พ.ศ. 2528
นอริชซิตี
นอริชคว้าแชมป์ ดิวิชัน 2 (เดิม) ในฤดูกาลแรกของเขากับสโมสร เขากลายเป็นกัปตันทีมคนใหม่หลังจาก สตีฟ บรูซ ไปร่วมทีม แมนเชสเตอร์ยูไนเต็ด ในเดือนธันวาคม พ.ศ. 2530 ในฐานะกัปตันทีมเขาพาทีมจบอันดับ 4 ในศึก ดิวิชัน 1 (เดิม) และรอบรองชนะเลิศศึก เอฟเอคัพ ในฤดูกาลแรกของเขาในฐานะกัปตันทีม
เขาถูกเรียกตัวติด ทีมชาติอังกฤษ ในนัดที่พบกับ ทีมชาติชิลี และ ทีมชาติสกอตแลนด์ แต่ไม่ได้ลงเล่นเนื่องจากบาดเจ็บที่กล้ามเนื้อ แฮมสตริง เขาประสบความสำเร็จในการย้ายไปอยู่กับทีมที่มีขนาดใหญ่กว่า และเขาได้ติดตาม สตีฟ บรูซ ไปอยู่กับแมนเชสเตอร์ยูไนเต็ดด้วยค่าตัว 750,000 ปอนด์ เมื่อวันที่ 1 กรกฎาคม พ.ศ. 2532
แมนเชสเตอร์ยูไนเต็ด
ที่ยูไนเต็ด เขามีโอกาสลงเล่นในนามทีมชาตินัดแรกและนัดเดียวนัดที่พบกับ ทีมชาติอิตาลี เมื่อ พ.ศ. 2532 และได้เหรียญรางวัลแชมป์ เอฟเอคัพ ในฤดูกาลแรกของเขา ตามมาด้วย แชริตีชีลด์ ใน พ.ศ. 2533 ยูโรเปียนคัพวินเนอร์สคัพ ใน พ.ศ. 2534 และ ลีกคัพ ใน พ.ศ. 2535
นักเตะ
'''แมนเชสเตอร์ยูไนเต็ด
อันดับปลาคางคก
ลักษณะและพฤติกรรม
ถูกเรียกชื่อนี้เนื่องจากมีสีที่ไม่เป็นระเบียบ ดูสกปรกเลอะเทอะดูคล้ายกับคางคกหรือกบ (คำว่า "Batrachus" มาจากภาษากรีกคำว่า βατραχος (batrakhos) หมายถึง "กบ") มีอยู่ประมาณ 80 ชนิด ใน 21 สกุล แบ่งออกได้เป็น 3 วงศ์ย่อย (ดูด้านล่าง)
ปลากลุ่มนี้ มีวิธีการล่าเหยื่อแบบซุ่มโจมตี โดยจะฝังตัวกับพื้นทราย ด้วยสีที่ดูเลอะเทอะไม่สะดุดตาช่วยให้หลบพ้นจากสายตาสัตว์นักล่าประเภทอื่น ๆ ได้เป็นอย่างดี มีหนามแหลมบริเวณหลังและหนามแหลมบริเวณส่วนคลุมเหงือกของปลากลุ่มนี้ โดยเฉพาะในสกุล Thalassophryne จะมีเป็นท่อซึ่งสามารถฉีดพิษไปยังศัตรูที่ต้องการที่จะล่าพวกมันเป็นอาหาร เพื่อป้องกันตัว
มีความสามารถส่งเสียงร้องได้ ในตัวผู้จะมีการใช้ถุงลมช่วยในการว่ายน้ำ และช่วยในการทำให้เกิดเสียงเพื่อดึงดูดตัวเมีย ด้วยการขยับกล้ามเนื้อที่แข็งแรงด้านข้างถุงลม โดยจะส่งเสียงร้องว่า "อุบ อุบ" ในภาษาไทยถึงเรียกปลากลุ่มนี้รวม ๆ กันว่า "ปลาอุบ" เนื่องจากเป็นปลาที่หลบซ่อนตามโขดหินหรือใต้พื้นทรายหรือพื้นที่ ๆ เป็นโคลนเลน พบเห็นตัวได้ยาก จึงต้องทำการดึงดูดเพศตรงข้ามให้สนใจ โดยสามารถสั่นกล้ามเนื้อส่วนนี้ได้มากถึง 150 ครั้งต่อวินาที นอกจากนี้แล้วยังมีชื่อเรียกอื่น ๆ อีก เช่น "ปลาผีหลอก", "ปลาบู่ทะเล", "ปลาตุ๊กแก", "ปลากบ" หรือ "ปลาคางคก"
เป็นปลาไม่มีเกล็ด เนื้อนิ่มลื่น โดยที่ตาอยู่ด้านบนของหัวที่มีขนาดใหญ่ ปากมีขนาดใหญ่รับกับขากรรไกรล่าง และขากรรไกรบน เหงือกมีขนาดเล็กและมีเพียงข้างละอัน มีหนามแหลม 1 เส้น พร้อมกับเส้นครีบอ่อนจำนวนมาก
พบได้ในทะเลทั่วโลก มีเพียงแค่ไม่กี่ชนิดที่อาศัยอยู่ในแหล่งน้ำจืดหรือน้ำกร่อย เช่น Daector quadrizonatus ที่พบในประเทศโคลัมเบีย, Potamobatrachus trispinosus ที่พบในแม่น้ำอเมซอน, Thalassophryne amazonica พบในทวีปอเมริกาใต้ รวมถึงปลาย่าดุก (Batrachomoeus trispinosus) หรือปลาคางคก (Allenbatrachus grunniens) ที่พบได้ในบริเวณชายฝั่งและปากแม่น้ำในทวีปเอเชีย รวมถึงประเทศไทย
และจากการที่ปลาที่สามารถส่งเสียงร้องได้ เป็นเหตุให้เมืองชายทะเลเมืองหนึ่งในรัฐแคลิฟอร์เนีย ในช่วงฤดูร้อน ในเวลาพลบค่ำจะปรากฏเสียงต่ำ ๆ ทุ้ม ๆ ดัง "อึ่งงงงงงงงงงงงงงงงงงง" ระงมไปทั่วทั้งเมือง จนรบกวนการนอนหลับพักผ่อนของผู้คนที่อาศัยในเมือง ซึ่งในตอนแรกยังไม่มีใครทราบว่าเป็นเสียงของอะไร ที่สุดก็การค้นพบว่าเป็นเสียงร้องของปลาคางคกตัวผู้ที่ส่งเสียงร้องดึงดูดความสนใจของตัวเมียนั่นเอง
ในส่วนที่อาศัยในน้ำจืดหรือน้ำกร่อย นิยมเลี้ยงเป็นปลาสวยงาม โดยต้องมีการนำมาปรับสภาพให้อาศัยอยู่ในน้ำจืดและสถานที่เลี้ยงให้ได้เสียก่อน จึงจะอยู่รอดได้ แต่ในแง่ของการประมงไม่จัดว่าเป็นปลาเศรษฐกิจ แม้จะมีรายงานว่าเนื้อปลาจำพวกนี้จะมีคุณค่าทางสารอาหารเหมือนเช่นปลาทะเลจำพวกอื่น ทั้ง โอเมกา 3 หรือ ดีเอชเอ โดยชาวประมงเมื่อจับได้มักจะเป็นปลาที่ติดมากับอวนโดยบังเอิญ แต่ในปัจจุบัน ที่อำเภอเขาสมิง จังหวัดตราด มีการประมงปลาคางคกโดยเฉพาะ โดยการวางลอบใช้เหยื่อเป็นเนื้อปลาสด ทิ้งระยะห่างระหว่างลอบประมาณ 10 เมตร มีราคาขายสูงถึงกิโลกรัมละ 70-80 บาท นิยมนำไปปรุงเป็นอาหารพื้นบ้าน เช่น แกงกะทิ
การจำแนก
อันดับ Batrachoidiformes
ชาวฟิลิสตีน
ชาวฟิลิสตีน (Philistines; פְּלִשְׁתִּים; กรีกคอยนี (LXX): Φυλιστιείμ, อักษรโรมัน : Phulistieím) เป็นกลุ่มชนโบราณซึ่งตั้งถิ่นฐานอยู่บริเวณชายฝั่งตอนใต้ของคานาอันในช่วงศตวรรษที่ 12 จนถึง 604 ปีก่อนคริสต์ศักราชก่อนที่จะถูกเนรเทศไปยังเมโสโปเตเมียโดยพระเจ้าเนบูคัดเนสซาร์ที่ 2 แห่งจักรวรรดิบาบิโลเนียใหม่ หลังดินแดนนี้กลายเป็นส่วนหนึ่งของจักรวรรดินี้และจักรวรรดิเปอร์เซีย พวกเขาจึงสูญเสียเอกลักษณ์ทางชาติพันธุ์และหายไปจากบันทึกทางประวัติศาสตร์และโบราณคดีในปลายศตวรรษที่ 5 ก่อนคริสต์ศักราช ชนกลุ่มนี้มักมีข้อขัดแย้งกับวงศ์วานอิสราเอลในเรื่องคัมภีร์ไบเบิล แม้ว่าแหล่งข้อมูลหลักเกี่ยวกับชาวฟิลิสตีนนั้นพบได้ในคัมภีร์ฮีบรู มีการบันทึกถึงพวกเขาครั้งแรกในภาพพิมพ์ผิวนูนที่วิหารของฟาโรห์แรเมซีสที่ 3 ที่มะดีนะฮ์ฮาบู ซึ่งบันทึกชื่อพวกเขาเป็น Peleset (ยอมรับเป็นคำร่วมเชื้อสายของภาษาฮีบรูว่า Peleshet); เทียบกับศัพท์ภาษาอัสซีเรียเป็น Palastu, Pilišti, หรือ Pilistu
แมททิว แอนเดอร์สัน
แมททิว จอห์น แอนเดอร์สัน (Matthew John Anderson; 18 เมษายน ค.ศ. 1987) เป็นนักกีฬาวอลเลย์บอลชาวอเมริกัน ผู้ทำหน้าที่ร่วมกับสโมสรโมเดนาวอลเลย์
ประวัติ
แมททิวเกิดเมื่อวันที่ 18 เมษายน ค.ศ. 1987 ในเมืองบัฟฟาโล เป็นลูกคนสุดท้องในบรรดาลูก 5 คน (เจนนิเฟอร์, โจเลย์, เอมีและโจชัว โจเลย์และเอมี) ของไมเคิลและแนนซี แอนเดอร์สัน โจเอลและเอมีพี่สาวของแมททิวทั้งคู่เป็นนักวอลเลย์บอลในสมัยเรียน
แมททิวเริ่มต้นเล่นวอลเลย์บอลที่โรงเรียนมัธยมปลายเวสต์เซเนกา ตั้งอยู่ชานเมืองของบัฟฟาโล ตอนอายุ 14 ปี เขาเคยลองเล่นกีฬาฟุตบอลในตำแหน่งผู้รักษาประตู แต่กีฬาฟุตบอลนี้ดูเหมือนจะน่าเบื่อสำหรับเขา แมททิวลงแข่งให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 21 ปี ในการแข่งขันวอลเลย์บอลเยาวชนชายชิงแชมป์นอร์เซกา 2013 ในเม็กซิโก และวอลเลย์บอลชายชิงแชมป์โลก รุ่นอายุไม่เกิน 21 ปี 2007 ในโมร็อกโก
เขาได้ลงเล่นในเอ็นซีเอเอแชมเปียนชิปให้กับมหาวิทยาลัยเพนซิลเวเนียสเตต ซึ่งเขาได้รับรางวัลอีไอวีเอผู้เล่นยอดเยี่ยมแห่งปี, เอวีซีเอผู้เล่นแห่งปี ในปี ค.ศ. 2008 และได้รับรางวัลผู้เล่นยอดเยี่ยมในรอบสุดท้าย ในเดือนมิถุนายนของปีเดียวกันแมทธิว แอนเดอร์สันได้เปิดตัวในนามทีมชาติชุดใหญ่ของทีมชาติสหรัฐ และได้เข้าร่วมแข่งขันวอลเลย์บอลชายแพน-อเมริกันคัพ 2008
เมื่อวันที่ 1 กรกฎาคม ค.ศ. 2008 เขาได้ประกาศว่าเขาจะย้ายทีมในปี ค.ศ. 2009 และเซ็นสัญญากับสโมสรฮุนไดแคปพิทอลสกายวอล์คเกอร์ สโมสรวอลเลย์บอลในประเทศเกาหลีใต้ ในฤดูกาลแรกแอนเดอร์สันได้ช่วยสโมสรสกายวอล์กเกอร์ ครั้งแรกโดยแพ้ด้วยคะแนน 3-1 เซท ในการชิงชนะเลิศ ฤดูกาล 2010-2011 เขาได้เล่นให้สโมสรตนโนกัลลีโปวีโบวาเลนเตีย สโมสรวอลเลย์บอลในประเทศอิตาลี จากนั้นเขาได้ย้ายไปอยู่สโมสรคาซาโมเดนา ตั้งแต่ปี ค.ศ. 2012 เขาได้เล่นให้กับสโมสรเซนิตคาซันในประเทศรัสเซีย เขาได้รับเหรียญทองแดงในการแข่งขันรัสเซียนแชมเปียนชิพ และซีอีวีแชมเปียนส์ลีกในฤดูกาล 2012-2013 ต่อมาในฤดูกาล 2013-2014 ทีมของเขาเป็นแชมป์รัสเซียนแชมเปียนชิพ และแอนเดอร์สันได้รับรางวัล ผู้เล่นทรงคุณค่า ในลีกรัสเซีย
เมื่อวันที่ 29 ตุลาคม ค.ศ. 2014 แอนเดอร์สันได้หยุดเล่นวอลเลย์บอลอาชีพของเขา เขาขอยกเลิกสัญญากับเซนิตคาซันเพราะอยู่ในช่วงภาวะโรคซึมเศร้า เมื่อวันที่ 26 ธันวาคม ค.ศ. 2014 แอนเดอร์สันประกาศว่าเขากลับไปเล่นให้กับเซนิตคาซัน แต่เฉพาะในการแข่งขันซีอีวีแชมเปียนส์ลีกเท่านั้น
เมื่อวันที่ 12 เมษายน ค.ศ. 2019 แอนเดอร์สันได้เซ็นสัญญาในฤดูกาล 2019–20 กับสโมสรโมเดนาวอลเลย์ ในอิตาลี
พฤศจิกายน พ.ศ. 2548
{| style="float: right; margin-left: 1em; margin-bottom: 2em; width: 250px"
เหตุการณ์ในเดือนพฤศจิกายน
• การแพร่ระบาดของเชื้อไข้หวัดนก (H5N1) • โครงการพัฒนาอาวุธนิวเคลียร์ของอิหร่าน • ฤดูพายุเฮอร์ริเคนในแอตแลนติก ปี พ.ศ. 2548 • ฤดูพายุเฮอร์ริเคนในแปซิฟิก ปี พ.ศ. 2548 • ฤดูพายุไต้ฝุ่นในแปซิฟิก ปี พ.ศ. 2548 • กีฬาซีเกมส์ ครั้งที่ 23ที่ฟิลิปปินส์
ผู้เสียชีวิตในเดือนพฤศจิกายน
13 พ.ย. : ไวกูรส์ บุญถนอม (ไผ่) นักร้อง 13 พ.ย. : เอ็ดดี้ เกอร์เรโร่ นักมวยปล้ำ WWE 25 พ.ย. : จอร์จ เบสต์ นักฟุตบอลชาวอังกฤษ
วันสำคัญในเดือนพฤศจิกายน
16 พ.ย. : วันลอยกระทง 24 พ.ย. : วันคล้ายวันประสูติ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาในรัชกาลที่ ๖ 25 พ.ย. : วันสมเด็จพระมหาธีรราชเจ้า - วันคล้ายวันสวรรคต พระบาทสมเด็จพระมงกุฎเกล้าเจ้าอยู่หัว
การเลือกตั้งในเดือนพฤศจิกายน
• พฤศจิกายน 20: การเลือกตั้งทั่วไปในอาเซอร์ไบจัน 20: การเลือกตั้งทั่วไป รอบที่สอง ในอียิปต์ 27: เลือกตั้งสมาชิกสภานิติบัญญัติแห่งชาติในเชชเนีย / การเลือกตั้งประธานาธิบดีในกาบองและในฮอนดูรัส
ผู้ที่อยู่ระหว่างการพิจารณาคดี
อิรัก: ซัดดัม ฮุสเซน เนเธอร์แลนด์: สโลโบดัน มิโลเชวิช โดยศาลอาญาโลกสำหรับพิจารณาคดีที่เกี่ยวข้องกับอดึตยูโกสลาเวีย ชิลี: ออกุสโต ปีโนเช
หนังสือพิมพ์
รายวัน: ไทยรัฐ - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์ - คม - ชัด - ลึก
รายสัปดาห์: ฐานเศรษฐกิจ - ประชาติธุรกิจ
โทรทัศน์
ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล
สำนักข่าวต่างประเทศ
ซีเอ็นเอ็น - บีบีซี - รอยเตอร์ - เอเอฟพี
เอลเยคโตรนีกา 60
รูปแบบเดิมของเตตริสนั่น ได้ถูกเขียนสำหรับเครื่องเอลเยคโตรนีกา 60 โดย อะเลคเซย์ ปายีตนอฟ โดยที่ Elektra 60 ไม่มีความสามารถด้านกราฟิก
โอปัส.คัลเลอร์ส
โอปัส.คัลเลอร์ส (Opus.COLORs) เป็นซีรีส์อนิเมะโทรทัศน์ออริจินัลญี่ปุ่น สร้างสรรค์โดยริง ฮิตานะ ผลิตโดยสตูดิโอซี-สเตชัน และอำนวยการผลิตโดย>เอ็นบีซียูนิเวอร์แซลเอ็นเตอร์เทนเมนต์เจแปน กำกับโดยชุนซูเกะ ทาดะ เขียนบทโดยซายากะ ฮาราดะ ออกแบบตัวละครโดยอาซามิ วาตานาเบะ และแต่งดนตรีประกอบโดยเค็ง อาราอิ ออกอากาศตั้งแต่วันที่ 7 เมษายน ถึง 23 มิถุนายน พ.ศ. 2566 ทางช่องโตเกียวเอ็มเอ็กซ์ และ BS11 เพลงเปิดชื่อเพลงว่า "Shiny" ร้องโดยอูราชิมาซากาตาเซ็ง
วอลเลย์บอลยุวชนหญิงชิงแชมป์เอเชีย 1997
วอลเลย์บอลยุวชนหญิงชิงแชมป์เอเชีย 1997 (1997 Asian Youth Girls Volleyball Championship) จัดขึ้นที่จังหวัดยะลา ประเทศไทย ระหว่างวันที่ 14–20 เมษายน ค.ศ. 1997
ตำเสาหนู
การใช้ประโยชน์
ทางภาคใต้ของไทยใช้ทำเครื่องมือประมงและไม้กวาด ชาวเมารีในนิวซีแลนด์ใช้ไม้ทำอาวุธ ชาวพื้นเมืองในฮาวายใช้เนื้อไม้ทำของใช้ต่างๆ และใช้สีแดงจากผลเป็นสีย้อม
สปีชีส์ย่อยและชื่อพ้อง
สปีชีส์ย่อยของตำเสาหนูได้แก่:
ชื่อพ้องได้แก่
พระองค์เจ้าชื่น
พระองค์เจ้าชื่น เป็นพระราชธิดาในเจ้าฟ้าธรรมธิเบศไชยเชษฐ์สุริยวงศ์ ประสูติแต่หม่อมเจ้าหญิงสวย
พระประวัติ
พระองค์เจ้าชื่น เป็นพระราชธิดาในเจ้าฟ้าธรรมธิเบศไชยเชษฐ์สุริยวงศ์ ประสูติแต่หม่อมเจ้าหญิงสวย มีพระเชษฐภคินีร่วมพระมารดา 3 พระองค์ คือ
พ.ศ. 2278 ในต้นรัชสมัยสมเด็จพระเจ้าอยู่หัวบรมโกศ ขณะที่ทรงพระประชวรอยู่นั้น กรมขุนสุเรนทรพิทักษ์ซึ่งทรงผนวชอยู่ที่วัดยอดเกาะ ได้เสด็จย้ายมาอยู่ที่วัดโคกแสง ภายในพระนคร เมื่อได้ทราบว่าพระเจ้าอยู่หัวบรมโกศประชวรจึงได้มาเข้าเฝ้าอยู่เนือง ๆ เนื่องจากกรมขุนสุเรนทรพิทักษ์ ทรงสนิทกับสมเด็จพระเจ้าอยู่หัวบรมโกศอย่างมาก ทำให้เจ้าฟ้าธรรมธิเบศไชยเชษฐ์สุริยวงศ์เกิดความระแวงขึ้น พระองค์จึงตรัสให้พระองค์เจ้าชื่นและพระองค์เจ้าเกิดไปนิมนต์เจ้าพระกรมขุนสุเรนทรพิทักษ์เข้ามายังพระราชวังหน้าเพื่อมาเยี่ยมพระราชบิดา เมื่อเจ้าพระกรมขุนสุเรนทรพิทักษ์เสด็จมาถึง พระองค์ได้ใช้พระแสงดาบฟันเจ้าพระกรมขุนสุเรนทรพิทักษ์ แต่ไม่ทรงได้รับบาดเจ็บเพียงถูกแต่ผ้าจีวรขาดเท่านั้น เมื่อพระองค์ทอดพระเนตรเห็นดังนั้นจึงเกรงพระราชอาญาแล้วจึงเสด็จไปยังตำหนักกรมหลวงอภัยนุชิต
หลังจากนั้น เจ้าพระกรมขุนสุเรนทรพิทักษ์เสด็จเข้าเฝ้าสมเด็จพระเจ้าอยู่หัวบรมโกศ และพระองค์ตรัสถามว่า เหตุใดผ้าจีวรจึงขาด เจ้าฟ้าพระฯ กรมขุนสุเรนทรพิทักษ์ถวายพระพรว่ากรมขุนเสนาพิทักษ์หยอกท่าน เมื่อเจ้าพระกรมขุนสุเรนทรพิทักษ์ถวายพระพรลาสมเด็จพระเจ้าอยู่หัวบรมโกศแล้ว กรมหลวงอภัยนุชิตได้เสด็จมาอ้อนวอนและตรัสว่าถ้าท่านไม่ช่วยในคราวนี้เห็นทีกรมขุนเสนาพิทักษ์คงสิ้น เจ้าฟ้าพระฯ กรมขุนสุเรนทรพิทักษ์จึงตรัสว่าคงมีแต่ร่มกาสาวพัตรเท่านั้นที่จะช่วยได้ กรมหลวงอภัยนุชิตจึงพากรมขุนเสนาพิทักษ์เสด็จออกผนวชทันทีที่วัดโคกแสง มีพระนามฉายาว่า "สิริปาโล"
ในครั้งนั้นสมเด็จพระพุทธเจ้าอยู่หัวทรงพระพิโรธกรมขุนเสนาพิทักษ์มาก มีพระราชดำรัสให้ค้นหาตัวจนทั่วพระราชวัง แต่พบเพียงพระองค์เจ้าชื่นและพระองค์เจ้าเกิดที่สมรู้ร่วมคิดเท่านั้น จึงมีพระราชดำรัสให้นำตัวทั้ง 2 พระองค์ไปสำเร็จโทษด้วยท่อนจันทน์
เมฟิสโตเฟเลส
เมฟิสโตเฟเลส (Mephistopheles หรือสะกด Mephistophilus, Mephistophilis, Mephostopheles, Mephisto, Mephastophilis) เป็นปีศาจในนิทานพื้นบ้านของประเทศเยอรมนี เมฟิสโตเฟเลสปรากฏเริ่มแรกในวรรณกรรมในลักษณะของปีศาจในตำนานเฟาสต์ หลังจากนั้นเมฟิสโตเฟเลสได้ถูกนำมาใช้เป็นลักษณะของปีศาจในหลากหลายเรื่อง
หวายตะมอย
หวายตะมอย (pigeon orchid; ) หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้ เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบ นิยมปลูกเป็นไม้ประดับ ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู
สเกตลีลา
สเกตลีลา (figure skating) บางครั้งนิยมเรียกทับศัพท์เป็น "ฟิกเกอร์สเกต" เป็นกีฬาสเกตน้ำแข็ง ซึ่งแข่งขันโดยการแสดง การหมุน, กระโดด, การทำสเต็บเท้า (step sequences) และ การแสดงท่าทางอื่น ๆ โดยทั่วไปมักจะเป็นการแสดงประกอบเสียงดนตรี การแข่งขันมีทั่งแบบเดี่ยว, เป็นคู่ (ชายคู่หญิง), ไอซ์แดนซิ่ง (ice dancing) และประเภทหมู่คณะ (synchronized skating) (ยังไม่มีการแข่งขันในระดับชิงแชมป์โลกหรือโอลิมปิกในประเภทนี้) การแข่งขันระดับนานาชาติมีหลายรายการ โดยมีการออกกฎการแข่งขัน และกำกับดูแลโดย สหภาพสเกตระหว่างประเทศ (ISU) สเกตลีลาเป็นหนึ่งในรายการแข่งขันซึ่งบรรจุในการแข่งขันโอลิมปิกฤดูหนาว
รายการแข่งขันระดับนานาชาติรายการหลักของโลกซึ่งอยู่ในกำกับดูแลของสหพันธ์สเกตน้ำแข็งนานาชาติมีดังต่อไปนี้ โอลิมปิกฤดูหนาว (Winter Olympic Games) การแข่งขันสเกตลีลาชิงแชมป์โลก (World Figure Skating Championships) การแข่งขันสเกตลีลาชิงแชมป์ยุโรป (European Figure Skating Championships) การแข่งขันชิงแชมป์สี่ทวีป (Four Continents Figure Skating Championships) และการแข่งขัน ไอเอสยู กรังปรีซ์ (ISU Grand Prix of Figure Skating)
กีฬานี้เกี่ยวข้องอย่างใกล้ชิดกับธุรกิจบันเทิง โดยมีการจัดการแสดงที่ไม่ได้เป็นการแข่งขัน และนอกจากนั้นยังมีการแสดงสเกตเพื่อบันเทิงผู้ชมหลังจากจบการแข่งขันของนักกีฬาที่ได้อันดับต้น ๆ หรือที่เรียกว่า "เอกซิบิชัน" (exhibition) หรือ "กาลา" (gala) ก็เรียก นักสเกตหลายคนหลังจากจบอาชีพการแข่งขัน มักผันอาชีพไปแสดงสเกตโชว์
อุปกรณ์
ใบมีดรองเท้าสเกตลีลา มีรูปร่างโค้งจากด้านหน้าไปจนถึงด้านหลัง ด้วยรัศมีของความโค้งประมาณ 2 เมตร ใบมีดสเกตนั้นมีรูปร่างกลวงเป็นร่องที่ส่วนขอบใบมีด ซึ่งทำให้ใบมีดนั้นถูกแบ่งออกเป็น 2 คมมีด (Edges) คือ คมมีดด้านใน และ ด้านนอก ในการสเกตนั้นจะสเกตบนคมมีดด้านใดด้านหนึ่งเท่านั้น ไม่สเกตบนทั้งสองคมพร้อมกัน (ซึ่งเรียกว่าเป็นการสเกตแบบ แฟลต) โดยจากการมีร่องตรงกลางทำให้แบ่งคมมีดออกเป็น 2 ด้านเช่นนี้เอง ทำให้นักสเกตลีลาจะต้องเรียนรู้ที่จะทรงตัวในด้านใบมีดด้านใดด้านหนึ่ง จึงเกิดคำศัพท์ที่ว่า "อินไซด์เอดจ์" (Inside Edge) หรือ การสเกตโดยทรงตัวจากด้านในคมมีด (ด้านที่เข้าหาตัว) และ "เอาต์ไซด์เอดจ์" (Outside Edge) หรือการสเกตโดยทรงตัวบนด้านนอกคมมีด (ด้านออกจากตัว)
ในอดีตนั้น รองเท้าสเกตจะทำจากหนัง และผลิตขึ้นด้วยมือ แต่ในปัจจุบัน รองเท้าสเกตที่ทำจากวัสดุเทียมด้วยการหล่อ เริ่มได้รับความนิยมมากขึ้น เนื่องจากทนทาน มีน้ำหนักเบากว่าหนัง และ มีราคาถูก ในรองเท้ารุ่นใหม่จะมีส่วนข้อเท้าที่พับได้เพื่อความยืดหยุ่น รองเท้าจากวัสดุสังเคราะห์จะสามารถปรับเข้ากับรูปเท้าได้เร็ว ช่วยย่นระยะเวลาการปรับรองเท้าให้เข้ากับรูปเท้า (Break-In) รองเท้าจากวัสดุเทียมจึงเป็นที่นิยมสำหรับผู้เริ่มฝึกหัด อย่างไรก็ดีรองเท้าสเกตที่ทำจากหนังแท้จะมีราคาสูง และเป็นที่นิยมสำหรับนักกีฬาระดับสูงมากกว่าเนื่องจากจะมีการเสริมชั้นของหนังแท้สูงสุดถึง 3 ชั้นเพื่อเสริมความแข็งแรง และข้อดีอีกอย่างของรองเท้าหนังแท้ก็คือ จะสามารถปรับเข้ากับรูปเท้านักกีฬาได้ดีกว่าเมื่อใช้ไปในระยะเวลาหนึ่ง (Break-In) แม้ว่าจะต้องอาศัยเวลาการปรับตัวที่นานกว่ารองเท้าสังเคราะห์ก็ตาม
การเลือกอุปกรณ์สำหรับนักกีฬานั้น จำเป็นต้องผนวกเอาระดับการเล่นกับรุ่นของรองเท้า และใบมีดเข้าไว้ด้วยกัน ซึ่งผู้ผลิตจะมีการอธิบายไว้ชัดเจนว่ารองเท้า หรือใบมีดลักษณะเช่นไร จึงจะเหมาะสมกับระดับของผู้เล่น
ส่วนที่เป็นใบมีดนั้นยึดติดกับพื้นรองเท้า และ ส้นรองเท้า โดยการยึดด้วยตะปูควง อุปกรณ์อื่น ๆ ที่นอกเหนือจากที่กล่าวไปแล้วก็มี แผ่นสำหรับป้องกันก้นกระแทก ใช้สอดไว้ในกางเกงเพื่อช่วยลดการบอบช้ำเวลาลื่นล้ม และอุปกรณ์สำหรับป้องกันใบมีดสเกตเรียก การ์ด (guard) ใช้ครอบใบมีดเมื่อจำเป็นต้องเดินบนพื้นที่ไม่ใช่ลานน้ำแข็ง เพื่อปกป้องคมของใบมีด อุปกรณ์สำหรับป้องกันใบมีดอีกชนิดเรียก โซกเกอร์ เป็นครอบชนิดอ่อนสำหรับป้องกันใบมีดขึ้นสนิมจากความชื้น ในขณะที่ไม่ได้สวมใส่
แขนงต่าง ๆ
แบบคู่ (ชายคู่หญิง หรือการแข่งแบบ "แพร์") มีลักษณะคล้ายคลึงกับแบบเดี่ยว คือมีท่าบังคับแบบให้ทำแยกต่างหาก หรือต่างคนต่างทำ ลักษณะเช่นเดียวกับประเภทเดี่ยว ส่วนที่แตกต่างก็คือ จะมีท่าบังคับเพิ่มเติมคือ การกระโดดแบบโยน (โทรว์จัมพ์) ลักษณะคือการที่ฝ่ายชายอุ้มฝ่ายหญิงขึ้นแล้วโยนขึ้นให้ฝ่ายหญิงหมุนตัวกลางอากาศ ต่างจากการกระโดดแบบธรรมดา ซึ่งต้องกระโดดขึ้นด้วยเท้าของตนเอง, การยก (ลิฟท์) คือการที่ฝ่ายชายยกฝ่ายหญิงขึ้นให้ร่างกายฝ่ายหญิงอยู่สูงกว่าศีรษะฝ่ายชายอยู่ชั่วระยะเวลาหนึ่ง เป็นต้น การแข่งขันแบบคู่จะได้รับความนิยมจากผู้ชมเนื่องจากมีการแสดงที่มีการช่วยกันของทั้งสองฝ่าย ทำให้ท่าทางการแสดงออกดูฝาดโผน งดงาม ทั้งยังต้องมีการแสดงออกถึงความพร้อมเพรียงในการแสดงทั้งการแสดงแบบต่างคนต่างทำ หรือท่าบังคับแบบคู่ก็ตาม ดังนั้น แม้การทำท่า "สไปรอล" จะเป็นท่าที่บังคับสำหรับฝ่ายหญิงเท่านั้นในการแข่งขันแบบเดี่ยว แบบคู่กลับมีการทำท่านี้ทั้งสองฝ่าย
แบบไอซ์แดนซิง (ชายคู่หญิง หรือ "ไอซ์แดนซิง") ในอดีตเคยมีผู้เรียกว่า "สเกตลีลาส" ต่างจากแบบคู่คือ มีการให้คะแนนการก้าวเท้าเป็นหลัก (ฟุตเวิร์ก) ให้สอดคล้องกับเพลงที่แข่งขัน โดยการยก (ลิฟท์) นั้นมีการบังคับว่า ฝ่ายชายต้องไม่ยกฝ่ายหญิงขึ้นสูงกว่าระดับของหัวไหล่ของฝ่ายชาย
การกระโดด
การกระโดดในสเกตลีลา นั้นเป็นกระบวนการเริ่มตั้งแต่การโดยลอยตัวขึ้น หมุนตัวกลางอากาศ และ การลงสัมผัสพื้น การกระโดดนั้นมีหลายประเภท แยกออกโดย ท่าทางของการกระโดดขึ้น การลงสัมผัสพื้น และ จำนวนรอบของการหมุนตัวกลางอากาศ
นักสเกตโดยส่วนใหญ่นิยมหมุนตัวทวนเข็มนาฬิกา แต่ก็มีบางคนที่หมุนตัวตามเข็มนาฬิกา มีนักสเกตจำนวนน้อยคนที่จะหมุนตัวได้ทั้งสองทิศทาง ดังนั้นการอธิบายถึงลักษณะการกระโดดด้านล่างนี้ จะใช้หมายถึงการกระโดดเพื่อหมุนในทิศทางทวนเข็มนาฬิกา
การกระโดดในสเกตลีลามีอยู่ 6 ประเภทหลัก โดยการกระโดดทั้ง 6 ปรเภทนี้จะลงสัมผัสพื้น บนคมมีดด้านนอกของเท้าขวา (สำหรับการหมุนตัวทวนเข็มนาฬิกา ทั้งแบบรอบเดียว หรือ หลายรอบ) แต่แตกต่างกันตอนกระโดดขึ้น ลักษณะของการกระโดดขึ้นสามารถแยกได้เป็นสองประเภทหลัก ๆ คือ การกระโดดใช้ปลายเท้า (toe jumps) และ การกระโดดใช้คมมีด (edge jumps) (รายละเอียดด้านล่างอธิบายถึง การกระโดดหมุนตัวทวนเข็มนาฬิกา ส่วนการหมุนตัวตามเข็มนาฬิกานั้นจะสลับข้างกัน)
การกระโดดแบบใช้ปลายเท้า หรือโทจัมพ์ (Toe Jumps) หรือการกระโดดโดยใช้โทพิก
การกระโดดใช้คมมีด หรือเอดจ์จัมพ์ (Edge jumps)  นั้นจะไม่มีการใช้โทพิกส์ช่วยในการกระโดด ซึ่งหมายถึงนักกีฬาจะโดดขึ้นโดยใช้ใบมีดส่งตัวขึ้นเท่านั้นแบ่งออกเป็น
การกระโดดนั้น นอกจากจะแยกกระโดด แยกเป็นท่าเดี่ยว ๆ แล้ว ยังสามารถเป็น การกระโดดแบบต่อเนื่อง หรือ การกระโดดแบบเป็นชุด (in combination or in sequence) หลายท่าได้ โดยมากแล้วการกระโดดแบบเป็นชุด หรือ "คอมบิเนชัน" นั้น มักนิยมโดยการกระโดดใด ๆ ก็ได้ก่อนจากท่าหลักทั้ง 6 แล้วจึงกระโดดตามทันทีหลังจากเท้าขวาสัมผัสพื้นแล้ว โดยมักกระทำท่า โทลูป หรือ ลูป ตามเนื่องจากทั้งสองท่านี้จะกระโดดจากเท้าขวาอยู่แล้ว แต่หากถ้าต้องการกระโดดด้วยท่าที่ต้องกระโดดขึ้นจากเท้าซ้าย มักจะแสดงท่า "ครึ่งลูป" ทันทีที่เท้าขวาสัมผัสพื้นเพื่อปรับเท้าหลักให้ยืนด้วยเท้าซ้ายก่อนจะกระโดดท่าอื่นที่ต้องการต่อไป เรียกการกระโดดต่อเนื่องเช่นนี้ว่า "ซีเคว้นเซส" โดยการกระโดดแบบชุดนั้น นักกีฬาสามารถกระโดดต่อเนื่องกี่ครั้งก็ได้ ตามความสามารถของนักกีฬา ปัจจุบันมักจะพบเห็นการกระโดดแบบคอมบิเนชัน มากกว่าแบบ ซีเคว้นเซส ในการแข่งขัน และการกระโดดแบบเป็นชุดยังเป็นท่าบังคับในการแข่งขันโปรแกรมสั้นประเภทเดี่ยวด้วย
การหมุนตัว
การหมุนตัว หรือ เรียกในภาษาอังกฤษ ว่า สปิน (spin) แบ่งออกเป็นหลายประเภทตาม ตำแหน่งของแขน ขา และ มุมของหลัง การหมุนตัวนั้นเป็นการหมุนบนส่วนโค้งของใบมีด ในตำแหน่งที่อยู่หลังโทพิกส์เล็กน้อย (คนส่วนใหญ่เข้าใจผิดว่าการหมุนตัวนั้นทำบนโทพิกส์) ส่วนโค้งของใบมีดนี้ภาษาอังกฤษเรียกว่า บอลของเท้า (ball of the foot) ซึ่งใช้หมายถึงส่วนโค้งมนที่ยื่นออกมา ท่าหมุนตัวมีเกณฑ์การแบ่งระดับความยากไว้ 4 ระดับ โดยปกตินักกีฬาชั้นนำจะทำท่าได้ในระดับ 3 และ 4 บางครั้งจะมีการหมุนโดยรวมเอาหลาย ๆ ท่ามาแสดงต่อเนื่องกัน เรียก "คอมบิเนชันสปิน (Combination Spin) โดยการหมุนต่อเนื่องนี้ สามารถเปลี่ยนแสดงท่าต่อไปโดยจะเปลี่ยนเท้าที่ทำการหมุนหรือไม่ก็ได้
การหมุนตัวนั้น ทำบนเท้าข้างใดก็ได้ หากนักสเกตหมุนตัวในทิศทวนเข็มนาฬิกา โดยหมุนบนเท้าขวาจะเรียก หมุนไปข้างหน้า หรือ ฟอร์เวิร์ดสปิน (forward spin) หากหมุนอยู่บนเท้าขวาจะเรียกว่าเป็นการหมุนกลับหลัง หรือ แบ็กสปิน (back spin)
สเต็บ และ เทิร์น (step and turn)
ลักษณะการเลี้ยวซึ่งนักสเกตใช้ประกอบในลำดับการก้าวมีหลายชนิด ดังนี้
สเต็บซีเคว้นเซสมีการแบ่งเกณฑ์การให้คะแนนความยากเป็น 4 ระดับ จากความเร็ว จำนวนท่า และความยากง่ายของท่าต่าง ๆ โดยนักกีฬาชั้นนำจะนิยมบรรจุท่า และความเร็วเพื่อให้ได้คะแนนความยากระดับ 3 มีเพียงไม่กี่คนจะใช้ระดับความยากที่ระดับ 4
สไปรอล (Figure skating spirals)
คือท่าบังคับอย่างหนึ่งในการแข่งขัน (ยกเว้นการแข่งขันฝ่ายชายเดี่ยวจะไม่ถือว่าเป็นท่าบังคับ) ลักษณะการแสดงเป็นการเคลื่อนที่บนน้ำแข็งด้วยเท้าข้างใดข้างหนึ่งเพียงข้างเดียว โดยมีข้อกำหนดว่า เท้าข้างที่เป็นเท้าอิสระจะต้องยกขึ้นอย่างน้อยเหนือสะโพกของนักกีฬา ท่านี้มีการดัดแปลงท่าทางในหลายลักษณะ ซึ่งสามารถทำได้ในหลายท่าทาง เช่นการยกขาด้านหน้า หรือด้านหลัง แม้กระทั่งการชูเท้าขึ้นเหนือศีรษะเป็นต้น การทำท่าสไปรอลนี้สามารถนำมาทำต่อเนื่องกันซึ่งเรียกว่า "สไปรอลซีเคว้นเซส" โดยอาจทำได้โดยการเปลี่ยนคมมีดในการเคลื่อนที่ หรือแม้กระทั่งการเปลี่ยนการยกเท้า หรือการสลับเท้าที่เคลื่อนที่ก็ได้
กติกา การแข่งขัน
กติการการแข่งขัน จะถูกตราขึ้นโดย "สหพันธ์สเกตน้ำแข็งนานาชาติ" หรือ ISU ซึ่งจะเป็นผู้ออกกฎกติกาของการแข่งขันระดับนานาชาติ หรือแม้กระทั่งการแข่งขันในระดับโอลิมปิกก็ตาม โดยการแข่งขันประเภทเดี่ยว หรือคู่ จะมีการแข่งขัน 2 ครั้งต่อการแข่งขัน คือการแข่งขันโปรแกรมสั้น หรือShort Program (SP) และการแข่งขันโปรแกรมยาว หรือ Long Program (LP) ซึ่งบางครั้งจะเรียก Free Skate (FS) โดยโปรแกรมสั้นจะมีการเรียกให้แสดงท่าบังคับน้อยกว่าโปรแกรมยาว และจะสิ้นสุดลงเร็วกว่าโปรแกรมยาว ทำให้คะแนนในรอบโปรแกรมสั้นจะต่ำกว่าคะแนนในรอบโปรแกรมยาว บางครั้งในการแข่งขันระดับใหญ่เช่นการแข่งขันชิงแชมป์โลก หรือโอลิมปิก จะใช้การแข่งขันแบบ Short Program เพื่อตัดนักกีฬาที่คะแนนน้อยออกจากการแข่งขันเพื่อทำให้รอบ Long Program มีนักกีฬาที่ผ่านเข้ารอบน้อยลงเพื่อความกระชับในการแข่งขัน ส่วนในการแข่งขันแบบ Ice Dancing นั้นมีการแข่งขัน 2 รอบคือ รอบเพลงบังคับ (compulsory dances) และรอบเพลงอิสระ ซึ่งการแข่งขันจะค่อนข้างคล้ายคลึงกับการแข่งขันในกีฬาลีลาศ (Dance Sport) กล่าวคือ ในรอบเพลงบังคับนั้น นักกีฬาต้องแข่งขันในจังหวะ และเพลงที่กรรมการการแข่งขันจะเป็นผู้กำหนดให้ ดังนั้นนักกีฬาทุกคู่จะต้องแข่งขันในจังหวะเดียวกัน หากแต่รอบเพลงอิสระนั้น นักกีฬาจะสามารถแข่งขันในเพลง และจังหวะที่นักกีฬาเป็นผู้กำหนดขึ้นเองได้
ระบบคะแนน 6.0
เป็นระบบการให้คะแนนแบบเก่า ซึ่งจะให้คะแนนเป็น 2 ประเภทคือ คะแนนด้านเทคนิค (technical merit) และคะแนนด้านความสวยงาม (presentation) ในทั้งการแข่งขันประเภทโปรแกรมสั้น และโปรแกรมยาว โดยคะแนนเต็มของกรรมการแต่ละท่านคือ 6.0 ในแต่ละด้าน ทั้งนี้ผู้ที่ได้รับคะแนนสูงสุดจากทั้งโปรแกรมสั้น และโปรแกรมยาวรวมกันจะได้เป็นผู้ชนะ โดยคะแนนในโปรแกรมสั้นจะมีน้ำหนักคะแนนรวมน้อยกว่าคะแนนในโปรแกรมยาว ของกรรมการทุกท่านรวมกัน ระบบคะแนนนี้ได้ประสบปัญหาในหลายด้าน ทั้งเรื่องความเอนเอียงไม่เป็นธรรมของกรรมการ รวมถึงความสามารถของกรรมการที่จะน้ำหนักคะแนนได้อย่างลงตัว อย่างไรก็ดีระบบคะแนนแบบ 6.0 ได้ถูกใช้จนกระทั่งได้มีปรับเปลี่ยนเป็นระบบใหม่ในปี ค.ศ. 2006 ในการแข่งขันนานาชาติในปีดังกล่าว รวมถึงโอลิมปิกฤดูหนาวที่เมืองตูรินในปีเดียวกันเป็นครั้งแรกในประวัติศาสตร์กีฬาโอลิมปิกฤดูหนาว
ระบบคะแนน ISU
ในการแข่งขันโอลิมปิกฤดูหนาวปี ค.ศ. 2002 ระหว่างการแข่งขันประเภทคู่ ซึ่งมีผู้ชนะเลิศ 2 ประเทศ คือรัสเซีย และแคนาดา ทำให้คณะกรรมการของ ISU ได้มีการประชุมเพื่อหาข้อสรุปในการปรับปรุงระบบการให้คะแนนที่เป็นธรรมมากยิ่งขึ้นในปี ค.ศ. 2004 โดยได้มีข้อสรุปและประกาศใช้กับการแข่งขันในนานาชาติในกำกับดูแลของ ISU เป็นครั้งแรกในปี ค.ศ. 2006 รวมถึงการแข่งขันโอลิมปิกฤดูหนาวที่เมืองตูรินประเทศอิตาลี ระบบการให้คะแนนใหม่นี้จะแบ่งการให้คะแนนออกเป็น "คะแนนท่าบังคับ" และ "คะแนนส่วนประกอบโปรแกรม"
คะแนนของท่าบังคับ (Total Element Score หรือ TES) นี้จะแยกการให้คะแนนออกเป็นแต่ละท่าแล้วจะนำคะแนนในแต่ละท่ามารวมกัน เรียกว่า "คะแนนรวมท่าบังคับ" โดยในคะแนนของแต่ละท่าจะมี "คะแนนมาตรฐาน"(Base Value) ซึ่งจะมีการกำหนดไว้ล่วงหน้าตามความยากง่ายของแต่ละท่าโดย "ผู้เชี่ยวชาญด้านเทคนิค" และอีกหน้าที่หนึ่งของผู้เชี่ยวชาญด้านเทคนิคก็คือะทำการย้อนดูวิดีโอหลังจากแข่งขันเสร็จสิ้นเพื่อดูความสมบูรณ์แบบของการแสดงท่าต่าง ๆ ในแง่ของการทำผิดกติกา เช่นการโดดขึ้นผิดคมมีด หรือความครบรอบการหมุนตัวกลางอากาศของนักกีฬาภายหลังการสัมผัสพื้น เป็นต้น ในขณะเดียวกัน กรรมการทั้ง 12 คนจะทำหน้าที่ให้คะแนนในส่วนของ "คะแนนความสมบูรณ์แบบ" (Grade Of Execution หรือ GOE) ซึ่งจะมีระดับคะแนนตั้งแต่ -3 จนถึง +3 โดยอ้างถึงกฎการให้คะแนนความสมบูรณ์ในคู่มือกรรมการของ ISU ทั้งนี้คะแนนดิบจากกรรมการทั้ง 12 คนจะถูกตัดสุ่มโดยระบบคอมพิวเตอร์ ให้เหลือเพียง 9 คน จากนั้นจะนำคะแนนดังกล่าวมาตัดคะแนนที่สูงสุด และต่ำที่สุดออก เหลือเพียงคะแนนนจากกรรมการ 7 คนแล้วจึงนำมาหาค่าเฉลี่ย ทำให้ระดับของ GOE จะไม่มีค่าเกิน +3 และต่ำว่า -3 ได้ ดังนั้นเมื่อนักกีฬาทำท่าบังคับเสร็จสิ้นในแต่ละท่า ก็จะมีการนำคะแนนในส่วนของ "คะแนนมาตรฐาน" ที่ได้จากผู้เชี่ยวชาญด้านเทคนิค มารวมกับคะแนนเฉลี่ยของ "คะแนนความสมบูรณ์แบบ" หรือ GOE ออกมาเป็นคะแนนรวมของแต่ละท่า ตัวอย่างเช่น นักกีฬาทำท่ากระโดด ดับเบิ้ลเอ็กเซล (โดดเอกเซล 2 รอบ) ซึ่งท่านี้มีคะแนนมาตรฐานอยู่ที่ 3.5 (แต่ละท่าจะมีคะแนนมาตรฐานความยากง่ายไม่เท่ากัน) ซึ่งนักกีฬาแสดงได้อย่างสมบูรณ์แบบ ทำให้คณะกรรมการทั้ง 12 คนให้คะแนน ความสมบูรณ์แบบ หรือ GOE เฉลี่ยและสุ่มโดยเครื่องคอมพิวเตอร์ อยู่ที่ 1.71 (ไม่เกิน 3 คะแนน) คะแนนจะถูกนำมารวมกันได้เป็น 5.21 (3.5+1.71) แต่หากถ้านักกีฬาคนดังกล่าว แสดงท่านี้โดยมีการนำมือสัมผัสพื้นขณะที่เท้าลงถึงพื้น คะแนนเฉลี่ยจากกรรมการทั้ง 12 ออกมาเป็น -1 ก็จะนำมาหักจากคะแนนมาตรฐานเหลือเพียงคะแนนรวมที่ 2.5 เป็นต้น
คะแนนองค์ประกอบของโปรแกรมการแสดง (Program Components Score หรือ PCS) คล้ายกับลักษณะการให้คะแนนความสวยงามของการแสดง (Presentation Score) ในระบบ 6.0 ซึ่งจะแบบหัวข้อการให้คะแนนเป็นลำดับดังนี้ โดยจะมีคะแนน "ตัวคูณ" หรือ Factor นำมาคิดคำนวณกับคะแนนเฉลี่ยจากกรรมการแต่ละคนที่สุ่มมาจากคอมพิวเตอร์ ก่อนนำคะแนนทั้งหมดมารวมกันกลายเป็น PCS คะแนนทั้งหมดในส่วนของ TES และ PCS นี้จะนำมารวมกันครั้งสุดท้ายเป็น "คะแนนรวม" (Total Segment Score) ของแต่ละโปรแกรม ด้วยจำนวนท่าและเวลา ทำให้คะแนนรวมของ Short Program จะน้อยกว่า Long Program ดังนั้น นักกีฬาที่ทำคะแนน Short Program ได้น้อยแต่หากทำคะแนน Long Program ซึ่งสามารถแสดงท่าได้มากกว่าได้ดี ก็มีโอกาสจะพลิกกลับมาชนะได้
กีฬาสเกตน้ำแข็งในปัจจุบัน
นับแต่เริ่มต้นประวัติศาสตร์อันยาวนานมาตั้งแต่ศตวรรษที่ 18 กีฬานี้ได้พัฒนาอย่างต่อเนื่องและแพร่หลายในประเทศต่าง ๆ ของทวีปยุโรป จากนั้นได้กลายเป็นที่นิยมในทวีปอเมริกาเหนือเนื่องจากภาพยนตร์ต่าง ๆ ที่นำเอากีฬาชนิดนี้มาเป็นโครงเรื่อง จากนั้นก็ได้เป็นที่นิยมเรื่อยมา และได้กลายเป็นที่นิยมเพิ่มขึ้นอย่างมากในอเมริกาหลังจากที่อเมริกาได้กลายเป็นแชมป์โอลิมปิกฤดูหนาวหลายปีติดต่อกัน รวมถึงการมีนักกีฬาผู้ยิ่งใหญ่ของสหรัฐอเมริกาอย่าง มิเชล กวาน (Michelle Kwan) ผู้ซึ่งได้รับคำนิยมให้เป็นนักสเกตผู้ยิ่งใหญ่ของอเมริกาตลอดไป และเข้าสู่ทุกทวีปของโลก โดยสังเกตได้จากปัจจุบัน ได้มีนักกีฬาสเกตน้ำแข็งจากทุกทวีปทั่วโลก โดยเฉพาะนักกีฬาในระดับแนวหน้านั้นมิได้จำกัดแค่เพียงกลุ่มนักกีฬาในแถบทวีปยุโรป หรืออเมริกาเท่านั้น แต่ได้มีนักกีฬาแนวหน้าในทวีปเอเชียหลายคนขึ้นทำเนียบแนวหน้าเป็นที่เรียบร้อยแล้ว อาทิเช่น อาราคาวะ ชิซูกะ (Shizuka Arakawa) (ญี่ปุ่น) เจ้าของเหรียญทองโอลิมปิก 2006 อาซาดะ มาโอะ (Mao Asada) (ญี่ปุ่น) แชมป์โลกปีค.ศ. 2008 หรือแม้แต่ คิม ยูนา (Yu-na Kim) (เกาหลีใต้) แชมป์โลกคนปัจจุบัน (ค.ศ. 2009) ทำให้เป็นที่พอให้สรุปได้ว่า กีฬานี้เป็นกีฬาที่เป็นที่นิยมของคนทั้งโลกไปเสียแล้ว โดยเฉพาะในโซนเอเชียนั้น การชิงชนะเลิศระหว่าง "อาซาดะ มาโอะ" และ "คิมยูนา" นั้นถือเป็นคู่หลักที่ทุกคนทั่วโลกกำลังให้ความสนใจเป็นประวัติการณ์ (และในปัจจุบัน (ค.ศ. 2009) มีนักสเกตลีลาหญิง 2 คนนี้เท่านั้นที่มีคะแนนรวมสูงเกิน 200 แต้ม) ซึ่งสถิติโลกคะแนนรวม และคะแนนแยกตามโปรแกรมสั้น และโปรแกรมยาว เป็นของ "คิม ยูนา" ซึ่งได้ทำไว้ล่าสุดที่การแข่งขัน สเกตน้ำแข็งโลกปี 2009 ที่ประเทศสหรัฐอเมริกา ซึ่งเธอได้ทำลายสถิติโลกในโปรแกรมสั้น และผลคะแนนรวม และถือเป็นผู้หญิงคนแรกที่ได้คะแนนรวมเกินกว่า 200 คะแนนเป็นคนแรก ก่อนที่ อะซาดะ มาโอะ จะทำได้ในการแข่งขัน เวิร์ลทีม แชมเปี้ยนชิปในปีเดียวกัน แต่กระนั้นก็ยังไม่สามารถทำลายสถิติโลกของ "คิม ยูนา" ได้ สำหรับประเภทชายนั้น นับแต่นักกีฬาชายจากประเทศรัสเซีย ได้ครองความเป็นใหญ่บนลานน้ำแข็งระดับนานาชาติมาเป็นระยะเวลานาน นับแต่ อเล็กซี ยากูดิน (Alexei Yagudin) ได้เหรียญทองโอลิมปิกฤดูหนาวในปี 2002 และ เยฟกินี ปูเชงโก (Evgeni Plushenko) ผู้เป็นเจ้าของเหรียญทองในปี 2006 ได้สิ้นสุดความยิ่งใหญ่ลงเนื่องจากภายหลังเสร็จสิ้นการแข่งขัน นักกีฬาทั้งสองได้ประกาศอำลาการวงการไปอย่างน่าเสียดาย ทำให้นักกีฬาจากชาติอื่น ๆ อาทิ ไบรอัน จูแบร์ (Brian Joubert) จากฝรั่งเศส หรือแม้แต่ ทากาฮาชิ ไดสุเกะ (Daisuke Takahashi) จากประเทศญี่ปุ่น มีโอกาสแทรกขึ้นมาอยู่ในอันดับต้น ๆ ของโลกได้ไม่ยากเย็น นับเป็นความสูญเสียครั้งยิ่งใหญ่ของวงการสเกตลีลาในประเทศรัสเซีย ก่อนที่ไม่นานมานี้จะมีกระแสข่าวออกมาว่า เยฟกินี ปูเชงโก กำลังหารือกับสหพันธ์สเกตน้ำแข็งรัสเซีย เกี่ยวกับการขอกลับมารับใช้ชาติอีกครั้ง เพื่อเข้าร่วมการแข่งขัน โอลิมปิกฤดูหนาวปี 2010 ณ นครแวนคูเวอร์ ประเทศแคนาดา นับเป็นข่าวใหญ่ของวงการสเกตลีลาชายเลยทีเดียว
กีฬาสเกตน้ำแข็งในประเทศไทย
กีฬาสเกตน้ำแข็งเริ่มต้นในประเทศไทยมาเป็นระยะเวลานานแล้ว นับตั้งแต่ลานสเกตน้ำแข็งยุคแรกได้ถือกำเนิดขึ้น จนไปถึงลานสเกตน้ำแข็งมาตรฐานแห่งแรกในประเทศไทยที่เกิดขึ้นที่ "เวิร์ลเทรดเซ็นเตอร์" ซึ่งเวลานั้นได้รับความนิยมอย่างมาก จนถึงขนาดที่ได้มีลานสเกตน้ำแข็งเกิดขึ้นมากมายทั้งกลางเมือง และชานเมืองของกรุงเทพมหานคร รวมถึงต่างจังหวัดอย่างเช่นที่จังหวัดเชียงใหม่ก็ตาม จนกระทั่งกระแสกีฬานี้ได้ซบเซาลงไป เนื่องจากขณะนั้นยังไม่มีนักกีฬาที่สร้างชื่อเสียงให้วงการนี้อย่างจริงจัง ทำให้การเล่นกีฬานี้เปรียบเสมือนการเล่นเพื่อความบันเทิงมากกว่าการเล่นเพื่อการกีฬา จนลานต่าง ๆ ได้ทยอยปิดตัวลงไปเรื่อย ๆ จนกระทั่งแม้แต่เวิร์ลดเทรดเซ็นเตอร์ก็ได้ปิดลานสเกตแห่งดังกล่าวอย่างถาวรไปแล้ว แต่เป็นที่น่ายินดีว่า ในปัจจุบัน กีฬาชนิดนี้ เริ่มมีกระแสตอบรับที่ดีขึ้นเรื่อย ๆ จนกระทั่งได้มีลานสเกตน้ำแข็งเปิดใหม่อย่าง Zub Zero ที่อาคารศูนย์การค้า ดิ เอสพละนาดย่านรัชดา และรัตนาธิเบศร์ ทำให้ขณะนี้ประเทศไทยมีลานสเกตทั้งสิ้น 7 แห่ง คือที่ ศูนย์การค้าอิมพีเรียลเวิร์ล สำโรง, ศูนย์การค้าอิมพีเรียลเวิร์ล ลาดพร้าว และที่ ศูนย์การค้าดิ เอสพละนาด สาขารัชดา และสาขารัตนาธิเบศร์ Central World ที่ The Rink central อุดร ,ซีคอน ,mega บางนา
ประเทศโครเอเชียในโอลิมปิกฤดูร้อน 2024
ประเทศโครเอเชีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1992 นักกีฬาชาวโครเอเชียได้ปรากฏตัวในกีฬาโอลิมปิกฤดูร้อนติดต่อกันเป็นครั้งที่ 9 ในฐานะประเทศเอกราช
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กรีฑา
ผลการแข่งขันดังนี้
เนบิวลากระดูกงูเรือ
เนบิวลากระดูกงูเรือ (Carina Nebula) หรือรู้จักกันดีในชื่อ เนบิวลใหญ่ในกระดูกงูเรือ, เนบิวลากระดูกงูเรืออีต้า หรือNGC 3372 เป็นเนบิวลาสว่างขนาดใหญ่ที่อยู่รอบ ๆ กระจุกดาวเปิด Eta Carinae และHD 93129A สองดาวส่วนใหญ่และสว่างในทางช้างเผือกของเราอยู่ในหมู่พวกเขา เนบิวลานี้อยู่ห่างระหว่างประมาณ 6,500 กับ 10,000 ปีแสงจากโลก ปรากฏอยู่ในกลุ่มดาวกระดูกงูเรือ และตั้งอยู่ในแขนกระดูกงูเรือ-คนยิงธนู เนบิวลานี้เป็นเนบิวลาประเภทดาวฤกษ์ O
สิบวันล่าคดีอันตราย
สิบวันล่าคดีอันตราย หรือ รีเซ็ต เป็นละครโทรทัศน์ซึ่งมี ชอน จองมยอง และ คิม โซฮยอน แสดงนำ โดยออกอากาศทาง สถานีโทรทัศน์ OCN ทุกวันอาทิตย์ เวลา 23:00 น. (เวลาท้องถิ่นของเกาหลีใต้) ความยาว 10 ตอน เริ่มออกอากาศ 24 สิงหาคม พ.ศ. 2557
เนื้อเรื่องย่อ
เนื่องจาก ซึงฮี (แสดงโดย คิม โซฮยอน) หญิงสาวผู้เป็นรักแรกของ ชา อูจิน (แสดงโดย ชอน จองมยอง) ถูกฆาตกรรมเมื่อ 15 ปีก่อน เพื่อหาฆาตกรที่สังหารเธอให้พบ อูจินจึงเป็นอัยการและอุทิศตนเพื่อนำอาชญากรในคดีอุกฉกรรจ์มารับโทษ และเมื่อเหลืออีกสิบวันคดีของซึงฮีจะหมดอายุความ อูจินได้พบกับ โจ อึนบี (แสดงโดย คิม โซฮยอน) เด็กสาวอายุ 15 ปี ที่มีหน้าตาเหมือนกันกับ ซึงฮี การพบกันระหว่างคนทั้งสองคนทำให้เกิดเหตุการณ์ต่างๆ ส่งผลให้อูจินใกล้ที่จะค้นพบความจริงเกี่ยวกับอาชญากรรมเมื่อ 15 ปีก่อน แต่จากการที่อึนบีเข้ามาพัวพันกับการสืบสวนทำให้เธอกลายเป็นเป้าหมายใหม่ของฆาตกร
เถาอู้
เถาอู้ (檮杌 พินอิน: táowù) หรือ โทโกะสึ (檮コツ (tōkotsu)) เป็น 1 ในจตุรมารของจีน มีลักษณะเป็นเสือหน้าคน ผสมหมูป่า มีเขี้ยวยาว และหางยาว
เถาอู้ ชอบลงมาเที่ยวที่เชียงราย ทุกปี
จาง ฉางหนิง
จาง ฉางหนิง (6 พฤศจิกายน ค.ศ. 1995) เป็นนักวอลเลย์บอลหญิงชาวจีน ในตำแหน่งตัวตีด้านนอก ให้แก่สโมสรเจียงซู
ทูล (วงดนตรี)
ทูล (Tool) เป็นวงอเมริกันร็อกจากลอสแอนเจลิส รัฐแคลิฟอร์เนีย ก่อตั้งวงในปี ค.ศ. 1990 ตั้งแต่เริ่มตั้งวงสมาชิกในวงประกอบด้วย แดนนี แครีย์ (มือกลอง) อดัม โจนส์ (กีตาร์) และเจมส์ คีแนน (ร้อง) ส่วนมือเบสล่าสุดคือจัสติน แชนเวลเลอร์ ที่มาร่วมวงตั้งแต่ปี ค.ศ. 1995 ทูลเป็นที่รู้จักในเรื่องการออกทัวร์สนับสนุนอัลบั้มพวกเขา ผลงานของพวกเขายังทำอันดับได้ดีบนอันดับเพลง มียอดขายอัลบั้มราว 9.25 ล้านชุด เฉพาะในสหรัฐอเมริกา
ทูลเป็นที่รู้จักในเพลงแนวเฮฟวีเมทัลสำหรับสตูดิโออัลบั้มชุดแรก ชื่อ Undertow ในเวลานั้นที่แนวเพลงแทรชเมทัลกำลังโดดเด่นอย่างมาก และต่อมาแนวเพลงอัลเทอร์เนทีฟเมทัลก็โดดเด่นตามมา ในช่วงที่พวกเขาออกอัลบั้มชุด Ænima ในปี 1996 ความพยายามของพวกเขาในการทำเพลงแนวทดลอง ทัศนศิลป์และความพัฒนาเรื่องแก่นสารก็ดำเนินไปในอัลบั้มชุดที่ 3 ที่ชื่อ Lateralus ในปี 2001 และอัลบั้มต่อมาชุด 10,000 Days ออกขายในปี 2006 ประสบความสำเร็จในแง่เสียงวิจารณ์และประสบความสำเร็จไปทั่วโลก
และเนื่องจากวงมีการใช้รูปแบบทัศนศิลป์และทำให้การออกผลงานอันซับซ้อนค่อนข้างนาน วงถูกอธิบายว่าเป็น ว่าเป็นสไตล์การแสดงที่ยอดเยี่ยมและมีส่วนของดนตรีแนวโพรเกรสซีฟร็อกและอาร์ตร็อก ส่วนความสัมพันธ์ระหว่างวงกับธุรกิจดนตรีเป็นในแบบครึ่ง ๆ กลาง ๆ ในเวลาที่มีการเซ็นเซอร์และสมาชิกในวงต้องการความเป็นส่วนตัว
จำรัส จตุรภัทร
จำรัส จตุรภัทร เป็นนักการธนาคารชาวไทย เป็นอดีตรัฐมนตรีช่วยว่าการกระทรวงการคลังของไทย ในรัฐบาลพลเอกเกรียงศักดิ์ ชมะนันทน์ อดีตผู้บริหารคนสุดท้ายของธนาคารเกษตร อดีตกรรมการผู้จัดการใหญ่ธนาคารกรุงไทย และอดีตประธานสมาคมธนาคารไทย
ประวัติ
จำรัส จตุรภัทร จบการศึกษาจากโรงเรียนอัสสัมชัญ
จำรัส จตุรภัทร เป็นนักการธนาคาร เคยผ่านทำงานธุรกิจหลายด้าน ก่อนที่จะเข้าไปเป็นกลุ่มผู้บุกเบิกก่อตั้งธนาคารแห่งประเทศไทยในยุคที่ยังใช้ชื่อว่า "สำนักงานธนาคารชาติ" เคยทำงานในฝ่ายการธนาคารและฝ่ายการธนาคารต่างประเทศ ต่อมาได้มาดำรงตำแหน่งผู้บริหารธนาคารเกษตร ซึ่งเป็นธนาคารรัฐวิสาหกิจ และเป็นผู้บริหารคนสุดท้ายก่อนจะควบรวมเข้ากับธนาคารมณฑล เป็นธนาคารกรุงไทย ในปี พ.ศ. 2509 และทำหน้าที่กรรมการผู้จัดการใหญ่ จนถึงวันที่ 1 มกราคม พ.ศ. 2518 และเป็นประธานสมาคมธนาคารไทย ระหว่างปี พ.ศ. 2512 - 2513
จำรัส ได้รับแต่งตั้งเป็นกรรมการธนาคารแห่งประเทศไทย ในปี พ.ศ. 2518
จำรัส จตุรภัทร ได้รับแต่งตั้งให้เป็นรัฐมนตรีช่วยว่าการกระทรวงการคลัง ในการปรับคณะรัฐมนตรีหลังการอภิปรายไม่ไว้วางใจ เมื่อวันที่ 11 กุมภาพันธ์ พ.ศ. 2523 ในรัฐบาลพลเอกเกรียงศักดิ์ ชมะนันทน์ แต่หลังจากนั้นในวันที่ 29 กุมภาพันธ์ของปีเดียวกัน นายกรัฐมนตรีได้ประกาศลาออกจากตำแหน่งในการประชุมสภาผู้แทนราษฎร
กรกฎาคม พ.ศ. 2557
'''กรกฎาคม พ.ศ. 2557''' เป็นเดือนที่ 7 ของปี พ.ศ. 2557 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
ยุทธการยึดปราสาทอิทเทอร์
ทหารกองพันรถถังที่ 23 ของกองพลยานเกราะที่ 12 ของเหล่าที่ 21 ของสหรัฐ นำโดย ร้อยเอก จอห์น ซี. "แจ็ก" ลี จูเนียร์ ทหารเวร์มัคท์จำนวนหนึ่ง นายทหารวัฟเฟินเอสเอสผู้แปรพักตร์นายหนึ่ง และเชลยศึกฝรั่งเศสที่เพิ่งหนีป้องกันปราสาทอิทเทอร์จากการบุกจากกองพลเอสเอสแพนเซอร์เกรนาเดียร์ที่ 17 จนกรมทหารราบที่ 142 แห่งกองพลที่ 36 แห่งเหล่าที่ 21 ของสหรัฐมาช่วยแก้ไข
เชลยศึกชาวฝรั่งเศสนั้นมีอดีตนายกรัฐมนตรี นายพลและดาราเทนนิสคนหนึ่งรวมอยู่ด้วย ยุทธการนี้อาจเป็นยุทธการเดียวในสงครามซึ่งชาวอเมริกันและเยอรมันรบเคียงบ่าเคียงไหล่กัน บันทึกที่ได้รบความนิยมของยุทธการนี้เรียกว่าเป็นยุทธการที่ "แปลกที่สุด" แห่งสงครามโลกครั้งที่สอง"
โครเอเชียนเฟิสต์ฟุตบอลลีก
โครเอเชียนเฟิสต์ฟุตบอลลีก (Croatian First Football League; Prva hrvatska nogometna liga) หรือ เพอร์วา ฮาเอนเอล (Prva HNL) เป็นลีกสูงสุดของฟุตบอลโครเอเชีย ก่อตั้งขึ้นเมื่อ พ.ศ. 2535 แชมป์ของลีกจะได้เข้าไปเล่นในยูฟ่าแชมเปียนส์ลีก ดีนาโมซาเกร็บเป็นแชมป์ในฤดูกาลล่าสุด ซึ่งเคยได้แชมป์ติดต่อกันถึง 11 สมัยและยังเป็นสโมสรที่ประสบความสำเร็จที่สุดในลีกด้วยแชมป์ 24 สมัย ตามด้วยไฮดูกสปลิต (Hajduk Split) แชมป์ 6 สมัย